Publication: Magyar Közlöny
Issue: MK-2002-58 (Year: 2002, Number: 58)
Era: 1990-2004
Section: e) a fogyatékos személyek jogairól és esélyegyenlõségük biztosításáról szóló 1998. évi XXVI. törvényben foglaltak szerint a fogyatékos személyek számára tartós bentlakást nyújtó intézményeket humanizált, modernizált feltételeknek megfelelõen alakítják át a kis közösséget befogadó lakóotthonnal együtt.
Paragraph Index: 410

h) a megvalósuló intézmény kapcsolatrendszere (egyéb szociális intézmények, egészségügyi ellátás, rehabilitációs, sportlétesítmények, gyermekvédelmi stb. hálózathoz). C) A beruházások gazdasági-mûszaki megalapozottságához a következõket kell bemutatni: A programnak tartalmaznia kell a beruházás jellegét (új létesítmény építése, illetve meglévõ létesítmény rekonstrukciója), indokolva a különbözõ megvalósítási lehetõségek elõnyeit és hátrányait. A beruházással érintett feladatok megvalósításánál — az összes megvalósításra javasolt lehetõség esetén — ellátási egységenként szövegesen fel kell sorolni a kialakítani kívánt helyiségeket, azok tervezett alapterületét. A helyiségek tervezett kiépítésérõl méretarányos elrendezési alaprajzot szükséges készíteni az egy ellátottra jutó négyzetméterek meghatározásának bemutatásával. Tájékoztatást kell adni a beruházással érintett építményekhez kapcsolódó infrastruktúra kiépítettségérõl, mûszaki állapotáról, kapacitásadatairól és kihasználtságáról. Új létesítmény esetén be kell mutatni a közmûhálózatra történõ csatlakozás lehetõségét, meglévõ épület rekonstrukciója esetén pedig jelezni kell, hogy milyen mértékben van szükség a közmûvek rekonstrukciójára. A beruházás valamennyi megvalósíthatósági lehetõsége esetében be kell mutatni: A bruttó és a hasznos alapterületre vonatkozó adatokat, továbbá az adatok 1 m2-re esõ fajlagos költségmutatóit (ahol fajlagos költségmutató nem számítható pl. kazánház, konyha, mosoda stb. esetében, ott az adott feladat beruházási összköltségét kell rögzíteni) ÁFÁ-val növelt áron. Az elsõ készletbeszerzés költségét külön tételként szükséges megadni a tervezési és bonyolítási költségekhez hasonlóan. A mûködési költségeket illetõen az egyes megvalósíthatósági lehetõségek esetében a programnak tartalmaznia kell, hogy a beruházás elõtt és a fejlesztést, illetve rekonstrukciót követõen

Source: https://magyarkozlony.hu/hivatalos-lapok/251deccb1547235b036feb72f333f31ecde59aeb/dokumentumok/934f4a40a5e7e7c348f095ee7abfe2e685ca8c33/letoltes